એ પછી ધીરૂભાઇ છોલવાલા અને નિલેષભાઇ જામનગરવાળાનું ૫૦૦ ગ્રામ ચાંદી ઓઝા ઇન્ડસ્ટ્રીઝમાંથી લીધુ હતું. ત્યારબાદ ૩૦ ગ્રામ સોનાનો ચેઇન, ૧૧ ગ્રામ ચેઇન, ૨૦ગ્રામ ચેઇન મળી કુલ ૧૬ કિલો ચાંદી રૂ. ૬ લાખનું અને સોનાના દાગીના ૬૧ ગ્રામ આશરે ૨ લાખના જુદી-જુદી દુકાનેથી લઇ જામનગર જવા માટે તૈયાર થયા હતાં. રમેશભાઇ અને ગાડીવાળા અજયભાઇ પણ આવી ગયા હતાં. રાત્રીના નવેક વાગ્યે ત્રણેય જણા કોઠારીય ાનાકા પોલીસ ચોકી પાસેથી રિક્ષામાં બેસી કરણપરા ચબુતરા પાસે આવ્યા હતાં. અજયભાઇ કરણપરા ચોકમાં તેમના સસરાના ઘર પાસે વેગનઆર પાર્ક કરે છે.